บาทเปิด 31.07/12 บาทต่อดอลลาร์ แข็งค่า
เงินบาทเปิดตลาด 31.07/12 บาทต่อดอลลาร์ แข็งค่า หลังมีแรงขายดอลล์ ตลาดจับตาเจรจาการค้าสหรัฐ-จีนปลายสัปดาห์นี้
11 ส.ค. 2563

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.07/12 บาท/ดอลลาร์ แข็งค่าจากเย็นวานที่ปิดตลาดที่ระดับ 31.14 บาท/ดอลลาร์
เงินบาทเช้านี้ปรับตัวแข็งค่าขึ้นจากเมื่อเย็นวาน เนื่องจากมีแรงขายดอลลาร์เพื่อทำกำไร และแนวโน้มวันนี้เงินบาทยังมีโอกาสจะไปในทิศทางแข็งค่าได้ต่อ ปัจจัยที่ตลาดยังให้ความสำคัญในช่วงนี้ คือ การเจรจาการค้าระหว่างสหรัฐและจีนที่จะมีขึ้นในวันที่ 15 ส.ค.นี้
นักบริหารเงิน คาดว่า วันนี้เงินบาทจะเคลื่อนไหวในกรอบ 31.00-31.15 บาท/ดอลลาร์